Il-Kummissjoni Emigranti biddlet isimha għal Kummissjoni Migranti. Dan tħabbar fi stqarrija maħruġa mill-Kurja li kkonfermat li Dun Anton D'Amato huwa d-Direttur ta' din il-Kummissjoni. Kelliema għall-Kurja qalet lil Newsbook.com.mt li l-bidla saret għax il-Kummissjoni Migranti ħasset li għandha taġġorna maż-żminijiet tal-lum sabiex tkompli tkun aktar inklussiva u b'hekk tkompli tgħin lill-emigranti Maltin u anke lill-immigranti u r-refuġjati li jitolbu l-għajnuna tagħha. Żiedet tgħid li r-rwol tad-Direttur tal-Kummissjoni Migranti se jibqa' dak li jaħdem biex iħares id-dinjità tal-migranti kollha, speċjalment dawk l-aktar fil-bżonn. Il-membri tal-Kummissjoni Migranti huma l-Avukat Ibtisam Sadegh, il-Perit Etienne Fenech, Dr Rachel Taylor-East, Marija Zahra u Rose-Anne Abdilla. Il-Kummissjoni Migranti ilha għal dawn l-aħħar 60 sena tgħin lill-emigranti Maltin u l-familji tagħhom, kif ukoll lill-immigranti li jiġu Malta biex isibu kenn. Fost ħidmietha, il-Kummissjoni toffri għajnuna lill-immigranti biex jgħixu b'dinjità u tgħinhom fil-proċess ta' integrazzjoni fis-soċjetà Maltija. Id-Direttur, kif kien tħabbar, huwa Dun Anton D'Amato li ggradwa fl-2009 mill-Fakultà tal-Liġi u fl-2019 mill-Fakulta tat-Teoloġija. D'Amato ġie ordnat saċerdot f'April 2018 u beda l-ħidma pastorali tiegħu bħala chaplain ta' Junior College. Huwa qed jieħu post Mons. Alfred Vella li kien ilu jservi f'din il-kariga għal 17-il sena, u li issa qed imexxi l-Uffiċċju Żwiġijiet tal-Arċidjoċesi ta' Malta. Aktar dettalji Dun Anton D'Amato jinħatar Direttur tal-Kummissjoni Emigranti u Refuġjati .td_uid_3_6016b4cfadfb9_rand.td-a-rec-img{text-align:left}.td_uid_3_6016b4cfadfb9_rand.td-a-rec-img img{margin:0 auto 0 0}